b'\n_START_ARTICLE_\nAbd-ul-Hamid I\n_START_PARAGRAPH_\nAbd-ul-Hamid I (20. maaliskuuta 1725 \xe2\x80\x93 7. huhtikuuta 1789) oli Osmanien valtakunnan sulttaani 1774\xe2\x80\x931789. H\xc3\xa4n syntyi Istanbulissa sulttaani Ahmed III:n ja sulttaanitar Rabia Semin pojaksi. H\xc3\xa4n opiskeli nuoruudessaan \xc3\xa4itins\xc3\xa4 johdolla ja perehtyi mm. historiaan ja kalligrafiaan._NEWLINE_Abd-ul-Hamid nousi Osmanien valtakunnan valtaistuimelle, kun h\xc3\xa4nen veljens\xc3\xa4 sulttaani Mustafa III kuoli syd\xc3\xa4nkohtaukseen 21. lokakuuta 1774. H\xc3\xa4n seurasi tarkoin hallintonsa toimintaa ja halusi kehitt\xc3\xa4\xc3\xa4 maan sotavoimia. Niinp\xc3\xa4 janitsaarijoukkoja ja merivoimia ryhdyttiin nykyaikaistamaan ja armeijaan perustettiin uudet tykist\xc3\xb6joukot. Abd-ul-Hamid voitti kansan suosion puolelleen johdettuaan Istanbulin palokuntaa vuoden 1782 palon sammutust\xc3\xb6iss\xc3\xa4. H\xc3\xa4n sai lempeytens\xc3\xa4 ja hartautensa ansiosta lis\xc3\xa4nimen Veli eli \xe2\x80\x99pyhimys\xe2\x80\x99._NEWLINE_Abd-ul-Hamid kuoli 64 vuoden i\xc3\xa4ss\xc3\xa4 vuonna 1789, ja h\xc3\xa4net haudattiin Topkapin palatsiin Istanbulissa.'